钦定古今图书集成/理学汇编/文学典/第069卷 > 黄亢
## 钦定古今图书集成/理学汇编/文学典/第069卷 > 黄亢

按《宋史文苑传》，“亢字清臣，建州浦城人也。母梦星殒
于怀，掬而吞之，遂有娠。少奇颖过人，年十五，以文谒
翰林学士章得象，得象奇之。游钱塘，以诗赠处士林
逋，逋尤激赏。时王随知杭州，奏禁西湖为放生池。亢
作诗数百言以奉，士人争传之。亢为人侏儒，不饰小
节，对人野率，如不能言。然嗜学强记，为文词奇伟，卒乡人类其文为十二卷，号《东溪集》。